
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 

www.zlatograd.bg;  e-mail:  ObA-zlatograd@zlatograd.bg

Изх.№ 61-00-282/09.07.2025г.
ДО
ПРЕДСЕДАТЕЛЯ НА 

ОБЩИНСКИ СЪВЕТ ЗЛАТОГРАД

Относно: Искане на отмяна на мораториума за обект „Благоустрояване и изграждане на парк, УПИ ХVІІІ, кв.72, гр. Златоград“ и обект „Общински кооперативен пазар, УПИ XIII, кв.46, гр. Златоград“
УВАЖАЕМА  ГОСПОЖО КРЪСТЕВА, 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С настоящото писмо отправям молба към вас да се преразгледат обстоятелствата около строителството на обект „Благоустрояване и изграждане на парк, УПИ ХVІІІ, кв.72, гр. Златоград“ и обект „Общински кооперативен пазар, УПИ XIII, кв.46, гр. Златоград“ и възможността да се отмени мораториума, наложен върху двата обекта с решение № И 51 и № И 50 от 24.01.2024 г. на Общински съвет Златоград.
Строителството на обект „Благоустрояване и изграждане на парк, УПИ ХVІІІ, кв.72, гр. Златоград“ започна на 05.08.2024г. с откриване на строителна площадка и определяне на строителна линия и ниво, съгласно одобрен технически проект и влязло в сила разрешение за строеж № 14 от 31.03.2022 г.

Финансирането на обекта е осигурено със Споразумение №РД-02-30-682 от 04.06.2024 г., сключено между Министерство на регионалното развитие и благоустройството и Община Златоград 

С Определение от 03.12.2024 г. Върховният административен съд разпореди да се преустановят фактическите строителни действия по обекта.

Строежът е спрян със Заповед № 443/05.12.2024 г. на Кмета на Община Златоград.

Строителството на обект „Общински кооперативен пазар, УПИ XIII, кв.46, гр. Златоград“,“ започна на 17.07.2024г. с откриване на строителна площадка и определяне на строителна линия и ниво, съгласно одобрен технически проект и влязло в сила разрешение за строеж № 19 от 20.06.2022 г.

Финансирането на обекта е осигурено със Споразумение №РД-02-30-934 от 04.06.2024 г., сключено между Министерство на регионалното развитие и благоустройството и Община Златоград 

Строежът е спрян със Заповед № 444/05.12.2024 г. на Кмета на Община Златоград.

Строежите са консервирани за неопределен период от време, извършени са  задължителни мероприятия, предписани от проектанта, които ще гарантират устойчивостта на изпълнените СМР до момента, така че в бъдеще, при последващо продължение на строителството, всички изпълнени дейности, да могат да се ползват и да отговарят на необходимите изисквания за здравина и устойчивост. 

Продължаването на строителството на обектите ще доведе до благоустрояването на два общински терена в централната част на града, за да могат да изпълнят предназначението си за обществено ползване.

Мотивите за налагането на мораториума – благоустрояване на улици на територията на община Златоград с приоритет, преди други общински обекти, се удовлетворяват: 
· През 2024 г. са благоустроени 7 улици в гр. Златоград – ул. „Прогрес“, ул. „Хан Аспарух“, ул. „Освобождение“, ул. „Славей“, ул. „Проф. Асен Шопов“, ул. „Косора“ и ул. „Ангел Киряков“, с финансиране по споразумения с МРРБ;

· Към Интервенция „II.Г.6 - Инвестиции в основни услуги и дребни по мащаби инфраструктура в селските райони” от Стратегическия план за развитие на земеделието и селските райони на Република България за периода 2023 – 2027 г. са включени 8 улици: улици в гр. Златоград – ул. „Ерма“, ул. „Ангел Киряков“, ул. „Родопи“, ул. „Рожен“, ул. „Рупите“, улици в с. Старцево – ул. „Люлин“ и ул. „Орфей“ и ул. „Иван Вазов“ в с. Ерма река;

· в Капиталовата програма за 2025 г. са предвидени за проектиране и/или изпълнение над 50 улици, на територията на Община Златоград; 
· През настоящата година ще се изпълнява и ул. „Стефан Стамболов“ в гр. Златоград, с финансиране по споразумение с МРРБ. 

Моля да разгледате моите мотиви за искане за отмяна на наложения мораториум за строителство на двата общински обекта и при положително становище да приемете следните проекти на решения:
I. РЕШЕНИЕ: 

На основание чл.21, ал.1, т.8 и т. 23 от Закона за местното самоуправление и местната администрация и чл.8, ал. 2 от Закона за общинската собственост и чл.3, ал.1 от Наредба № 2 за реда за придобиване, управление и разпореждане с общинско имущество на територията на Община Златоград, Общински съвет Златоград

Р Е Ш И:

1. Отменя наложения мораториум за изграждане на общински кооперативен пазар в УПИ ХIII - ПАРК и обществено обслужване, кв.46 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.376, публична общинска собственост, съгласно акт за общинска собственост № 2361/18.01.2024г.

2. Възлага на Кмета на Община Златоград изпълнението на настоящото решение.

II. Р Е Ш Е Н И Е:

На основание чл.21, ал.1, т.8 и т. 23 от Закона за местното самоуправление и местната администрация и чл.8, ал. 2 от Закона за общинската собственост и чл.3, ал.1 от Наредба № 2 за реда за придобиване, управление и разпореждане с общинско имущество на територията на Община Златоград,, Общински съвет- Златоград

Р Е Ш И:

1. Отменя наложения мораториум за благоустрояване и изграждане на парк в УПИ ХVIII – озеленяване, кв.72 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.771, публична общинска собственост съгласно акт за общинска собственост № 1582/ 25.10.2018 г.
2. Възлага на Кмета на Община Златоград изпълнението на настоящото решение.

С уважение,                                                                                                                                                                                                                                                                                                                                                                                                                               

  МИРОСЛАВ ЯНЧЕВ

  
Кмет на Община Златоград

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

